**পল্লী সঞ্চয় ব্যাংক** বাংলাদেশের বিশেষায়িত একটি ক্ষুদ্রঋণ ভিত্তিক আর্থিক প্রতিষ্ঠান যেটি মূলতঃ সমবায় পদ্ধতিতে পরিচালিত। এর চেয়ারম্যান হিসেবে দায়িত্বে আছেন মোঃ আকরাম-আল-হোসেন এবং ব্যবস্থাপনা পরিচালক শেখ মো: জামিনুর রহমান। দেশের ৪৯০টি উপজেলায় ব্যাংকটির ৪৯০টি শাখা আছেে।

পল্লী সঞ্চয় ব্যাংক ক্ষুদ্র সঞ্চয়ের ওপর গুরুত্ব দেয়। ব্যাংকটি প্রতিষ্ঠার উদ্দেশ্য সম্পর্কে সরকার থেকে বলা হয়েছে, পল্লী উন্নয়ন ও সমবায় বিভাগের আওতাধীন "একটি বাড়ি একটি খামার" শীর্ষক প্রকল্প দেশের গ্রামাঞ্চলের দরিদ্র ও সুবিধাবঞ্চিত মানুষকে সঞ্চয়ে উদ্বুদ্ধ করা, তাদের দক্ষতা বৃদ্ধিসহ নারীর ক্ষমতায়ন এবং অর্থনৈতিক ও সামাজিক উন্নয়নে অবদান রাখছে। এছাড়া গ্রাম সংগঠন সৃজন, তাদের প্রশিক্ষণ প্রদান, তহবিলের জোগান এবং ঋণদানের মাধ্যমে দারিদ্র্য বিমোচনেও এটি উল্লেখযোগ্য অবদান রাখছে। আর এ কার্যক্রমের প্রাতিষ্ঠানিক রূপদান এবং তাদের সঞ্চয় ও অর্জিত লেনদেন ও রক্ষণাবেক্ষণের জন্য ঋণ ও অগ্রিম প্রদান এবং বিনিয়োগের জন্য বিশেষায়িত পল্লী সঞ্চয় ব্যাংক প্রতিষ্ঠা করা হয়েছে।

পরিচালনা পদ্ধতি
---------------

পল্লী সঞ্চয় ব্যাংকের পরিচালনা পর্ষদের দ্বিতীয় সভায় পরিশোধিত মূলধন আদায়ের লক্ষ্যে সমিতি পর্যায়ে শেয়ার বণ্টন নিয়ে নানা সিদ্ধান্ত নেয়া হয়। পল্লী সঞ্চয় ব্যাংকের আইনানুযায়ী, পরিশোধিত শেয়ার মূলধনের ৪৯ শতাংশ সমিতি কর্তৃক ৯৮ কোটি টাকা পরিশোধ করতে হবে। অর্থাৎ একটি বাড়ি একটি খামার প্রকল্পের আওতায় গঠিত গ্রাম উন্নয়ন সমিতির সব সদস্যকে এ টাকা পরিশোধ করতে হবে। সিদ্ধান্ত মোতাবেক, ৯৮ কোটি টাকা সংস্থানের জন্য সদস্যরা ১০০ টাকা মূল্যের সর্বনিম্ন ২ টি এবং অনধিক ৬ টি অর্থাৎ ২-৬ টি শেয়ার কেনার সুযোগ পাবেন। এছাড়া প্রতি সদস্যকে বাধ্যতামূলক প্রতি বছর ১০০ টাকা মূল্যের একটি শেয়ার কিনতে হবে। এক্ষেত্রে সদস্যদের বেশকিছু শর্ত পালন করতে হবে। শর্তগুসমূহঃ সমিতিভুক্ত একজন সদস্য অন্য একজন নিয়মিত সদস্যের কাছে অথবা সমিতির কাছে শেয়ার বিক্রি ও হস্তান্তর করতে পারবেন। কোনো অবস্থাতেই অনিয়মিত সদস্য বা সমিতির বাইরে কোনো ব্যক্তির কাছে শেয়ার বিক্রি বা হস্তান্তর করতে পারবেন না। একই সঙ্গে কোনো সদস্য পরবর্তী নির্দেশ না দেয়া পর্যন্ত ১০টির বেশি শেয়ার ক্রয় বা অর্জন করতে পারবেন না। ঋণ খেলাপি, নিয়মিত সঞ্চয় না দেয়া, ঋণ নিয়ে খামার করা হয়নি ইত্যাদি অনিয়মে জড়িত সদস্য ব্যাংকের সদস্য শেয়ার কিনতে পারবেন না।

বিশেষায়িত পল্লী সঞ্চয় ব্যাংক ১ হাজার কোটি টাকা অনুমোদিত ও ২০০ কোটি টাকা পরিশোধিত মূলধন নিয়ে প্রাথমিকভাবে ক্ষুদ্রঋণ মডেলের আদলে যাত্রা শুরু করে। ব্যাংক সময়ে সময়ে সরকারের অনুমোদনক্রমে সরকারি গেজেট ও প্রজ্ঞাপন দ্বারা অনুমোদিত মূলধন অপরিবর্তিত রেখে পরিশোধিত মূলধন বাড়াতে পারবে। পরিশোধিত মূলধনের ২০০ কোটি টাকার মধ্যে ৫১ শতাংশ হবে সরকারের আর বাকি ৪৯ শতাংশ থাকবে প্রকল্পের আওতায় গঠিত ঋণ গ্রহীতা শেয়ার হোল্ডারদের। অনুমোদিত মূলধন ১০০ টাকা মূল্যমানের ১০ কোটি শেয়ারে বিভক্ত থাকবে। ব্যাংক পরিচালনায় ১৫ সদস্যের বোর্ড রয়েছে। এর মধ্যে ৮ জন সরকার কর্তৃক মনোনীত হবেন। বাকি ৭ জন সদস্য নির্বাচিত হবেন প্রশাসনিক বিধি দ্বারা সদস্য শেয়ার হোল্ডারদের প্রতিনিধি হিসেবে। সরকার কর্তৃক নিযুক্ত পরিচালকদের থেকে একজন চেয়ারম্যান হবেন। পরিচালকদের মেয়াদ হবে সর্বোচ্চ ৩ বছর। ব্যবস্থাপনা পরিচালক বাংলাদেশ ব্যাংকের অনুমোদন ক্রমে বোর্ড কর্তৃক নিযুক্ত হবেন। এক নাগাড়ে দুই মেয়াদ পর্যন্ত পরিচালকরা তাদের দায়িত্ব পালন করতে পারবেন। বাংলাদেশ ব্যাংকের অনুমোদনক্রমে ব্যাংকের বোর্ড ব্যবস্থাপনা পরিচালক নিয়োগ দিতে পারবে। ব্যবস্থাপনা পরিচালক সর্বোচ্চ ৬৫ বছর বয়স পর্যন্ত চাকরিতে বহাল থাকতে পারবেন। পল্লী সঞ্চয় ব্যাংকের মাধ্যমে একটি বাড়ি একটি খামার প্রকল্পের মেয়াদ শেষ হয়ে গেলেও ওই তহবিল থেকে পরিবারগুলো অর্থনৈতিক কর্মকা- চালিয়ে যেতে পারবে। এসব পরিবার পল্লী সঞ্চয় ব্যাংকে তাদের সঞ্চয় জমা রাখতে পারবে, ঋণও নিতে পারবে। এটি বিশেষায়িত ব্যাংক হিসেবে সমিতি ও সমিতির সাধারণ সদস্যদের বৈদেশিক মুদ্রা লেনদেনের ব্যবসা ব্যতীত গৃহায়নসহ সব ধরনের অর্থনৈতিক কর্মকাণ্ড, নির্ধারিত মেয়াদ এবং শর্তসাপেক্ষে জামানতসহ বা ব্যতীত নগদ বা বস্তুগত ঋণ প্রদান, সঞ্চয়ে উৎসাহিত করা, সঞ্চয় জমা রাখা, ক্ষুদ্র ও মাঝারি শিল্প, কৃষি, কৃষিজাত ও কুটির শিল্পে বিনিয়োগে উদ্বুদ্ধকরণসহ অর্থায়নসংক্রান্ত কার্যক্রম চালাবে।

পরিচালনা পর্ষদ
--------------

| নাম | পদ | সূত্র |
| --- | --- | --- |
| মোঃ আকরাম-আল-হোসেন | চেয়ারম্যান |  |
| মোঃ শহীদ আলী | পরিচালক |  |
| মো. হারূন অর রশিদ মোল্লা | পরিচালক |  |
| চন্দন কুমার দে | পরিচালক |  |
| মোহাম্মদ মহিউদ্দীন | পরিচালক |  |
| মাহতাব জাবিন | পরিচালক |  |
| মো ইউনুস ভূইয়া | পরিচালক |  |
| গোলাম সারোয়ার | পরিচালক |  |  |

শেখ জামিনুর রহমান

বিস্তৃতি
--------

পল্লী সঞ্চয় ব্যাংক দেশের সকল জেলার সকল উপজেলায় প্রতিটি ইউনিয়নে এবং প্রায় প্রতিটি গ্রামে সমিতিভিত্তিক কার্যক্রম চলমান রয়েছে। ব্যাংকটির একটি করে শাখা উপজেলা চত্বরে অবস্থিত।

অর্জন ও পুরস্কার
----------------

আরও দেখুন
---------

* বাংলাদেশ ব্যাংক;
* বাংলাদেশের ব্যাংকসমূহের তালিকা।

তথ্যসূত্র
---------

1. ↑  পল্লী সঞ্চয় ব্যাংক। *pallisanchaybank.gov.bd* (ইংরেজি ভাষায়)। সংগ্রহের তারিখ ২১ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Palli Sanchay Bank working to bring economic emancipation, its MD tells FE"। *The Financial Express* (ইংরেজি ভাষায়)। সংগ্রহের তারিখ ২০২২-১১-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "পল্লী সঞ্চয় ব্যাংক সম্পর্কিত"।
4. ↑  "Ataur becomes Palli Sanchay Bank MD"। *New Age* (ইংরেজি ভাষায়)। সংগ্রহের তারিখ ২০২২-১১-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. 1 2 3 4 5 6 7 8 9  পল্লী সঞ্চয় ব্যাংক। *www.pallisanchaybank.gov.bd* (ইংরেজি ভাষায়)। ২০২৩-১০-১৬ তারিখে মূল থেকে আর্কাইভ করা। সংগ্রহের তারিখ ২০২২-১১-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* ব্যাংকের অফিসিয়াল ওয়েবসাইট।
* বাংলাদেশ ব্যাংক-এর নিয়ন্ত্রণাধীন সিডিউলড ব্যাংকসমূহের তালিকা।

| * দে
* স
বাংলাদেশের ব্যাংকসমূহের তালিকা |
| --- |
| কেন্দ্রীয় ব্যাংক | 
* বাংলাদেশ ব্যাংক

 |
| রাষ্ট্রয়াত্ত বাণিজ্যিক ব্যাংক | 
* অগ্রণী ব্যাংক পিএলসি
* জনতা ব্যাংক পিএলসি
* রূপালী ব্যাংক পিএলসি
* সোনালী ব্যাংক পিএলসি
* বাংলাদেশ ডেভেলপমেন্ট ব্যাংক পিএলসি
* বেসিক ব্যাংক পিএলসি

 |
| বেসরকারি বাণিজ্যিক ব্যাংক | 
* আইএফআইসি ব্যাংক পিএলসি
* ইউনাইটেড কমার্শিয়াল ব্যাংক পিএলসি
* ইস্টার্ন ব্যাংক পিএলসি
* উত্তরা ব্যাংক পিএলসি
* এনআরবি কমার্শিয়াল ব্যাংক লিমিটেড
* গ্লোবাল ইসলামী ব্যাংক পিএলসি
* এনআরবি ব্যাংক লিমিটেড
* এবি ব্যাংক পিএলসি
* এনসিসি ব্যাংক লিমিটেড
* ওয়ান ব্যাংক পিএলসি
* কমিউনিটি ব্যাংক বাংলাদেশ পিএলসি
* ট্রাস্ট ব্যাংক লিমিটেড
* ডাচ-বাংলা ব্যাংক লিমিটেড
* ন্যাশনাল ব্যাংক লিমিটেড
* ঢাকা ব্যাংক লিমিটেড
* পদ্মা ব্যাংক লিমিটেড
* পূবালী ব্যাংক লিমিটেড
* প্রাইম ব্যাংক লিমিটেড
* প্রিমিয়ার ব্যাংক লিমিটেড
* বাংলাদেশ কমার্স ব্যাংক লিমিটেড
* ব্র্যাক ব্যাংক লিমিটেড
* ব্যাংক এশিয়া লিমিটেড
* বেঙ্গল কমার্শিয়াল ব্যাংক লিমিটেড
* মধুমতি ব্যাংক লিমিটেড
* মার্কেন্টাইল ব্যাংক লিমিটেড
* মিউচুয়াল ট্রাস্ট ব্যাংক লিমিটেড
* মিডল্যান্ড ব্যাংক লিমিটেড
* মেঘনা ব্যাংক লিমিটেড
* যমুনা ব্যাংক লিমিটেড
* সাউথইস্ট ব্যাংক লিমিটেড
* সাউথ বাংলা এগ্রিকালচার এন্ড কমার্স ব্যাংক লিমিটেড
* সিটি ব্যাংক লিমিটেড
* সীমান্ত ব্যাংক লিমিটেড

 |
| ইসলামী শরিয়াহ ভিত্তিক ব্যাংক | 
* আইসিবি ইসলামিক ব্যাংক লিমিটেড
* আল-আরাফাহ ইসলামী ব্যাংক লিমিটেড
* ইউনিয়ন ব্যাংক লিমিটেড
* ইসলামী ব্যাংক বাংলাদেশ লিমিটেড
* এক্সিম ব্যাংক
* ফার্স্ট সিকিউরিটিজ ইসলামী ব্যাংক লিমিটেড
* শাহ্‌জালাল ইসলামী ব্যাংক লিমিটেড
* সোশ্যাল ইসলামী ব্যাংক লিমিটেড
* স্ট্যান্ডার্ড ব্যাংক লিমিটেড

 |
| বিদেশি ব্যাংক | 
* এইচএসবিসি
* উরি ব্যাংক
* কমার্শিয়াল ব্যাংক অব সিলন
* ন্যাশনাল ব্যাংক অব পাকিস্তান
* ব্যাংক আলফালাহ্
* ভারতীয় স্টেট ব্যাঙ্ক
* সিটিব্যাংক এনএ
* স্ট্যান্ডার্ড চার্টার্ড বাংলাদেশ
* হাবিব ব্যাংক লিমিটেড

 |
| বিশেষায়িত তফসিলি ব্যাংক | 
* বাংলাদেশ কৃষি ব্যাংক
* রাজশাহী কৃষি উন্নয়ন ব্যাংক
* প্রবাসী কল্যাণ ব্যাংক

 |
| অ-তফসিলি ব্যাংক | 
* আনসার-ভিডিপি উন্নয়ন ব্যাংক
* কর্মসংস্থান ব্যাংক
* গ্রামীণ ব্যাংক
* পল্লী সঞ্চয় ব্যাংক
* জুবিলী ব্যাংক

 |